Fundur æskulýðs - og íþróttanefndar Vopnafjarðarhrepps - 28. september 2006 , haldinn í Miklagarði kl. 12.45 Mætt til fundar : Gísli Arnar Gíslason , Kristín Reynisdóttir , Linda Björk Stefánsdóttir , Hrafnhildur Helgadóttir og Ester Rósa Halldórsdóttir . Formaður bauð fundarmenn velkomna til fundar . Síðan var gengið til dagskrár . 1. mál : Ræddar hugmyndir um samstarfssamning við æskulýðs - og íþróttafélögin í sveitarfélaginu . Farið yfir hugmyndir um samstarfssamninga við æskulýðs - og íþróttafélögin , t . d. U. M. F. E. , Unglingadeild SVÍ og æskulýðsstarf kirkjunnar . Formaður vinnur að málinu fyrir næsta fund . 2. mál : Önnur mál . a ) Byrjað var á að koma á framfæri að Ester Rósa Halldórsdóttir hefði boðað forföll á fyrsta fund nefndarinn 14. sept. síðastliðinn . b ) Lengja opnunartíma íþróttahúss . Ræddar hugmyndir um að hafa opið einhver kvöld í viku . Nefndin veltir því fyrir sér hvort hún geti haft áhrif á það , einnig veltir nefndin því fyrir sér hvort ekki eigi að vera starfsmaður þegar íþróttahúsið er opið snemma morguns 06:00 - 08:00 . c ) Tillaga um glerskápa undir verðlaunagripi sem settir verði upp í íþróttahúsinu . Tillagan samþykkt samhljóða . d ) Hlutverk nefndarinnar . Æskulýðs - og íþróttanefnd samþykkir að afla upplýsinga um hlutverk æskulýðs - og íþróttanefnda í öðrum sveitarfélögum og að í framhaldinu verði skilgreint hlutverk nefndarinnar , sem síðan hljóti samþykkt hreppsnefndar . e ) Nefndin óskar eftir útprentun á fjárhagsáætlun hreppsins er varðar æskulýðs - og íþróttamál . 3. mál : Skoðunarferð í félagsmiðstöðina Drekann . Farið var félagsmiðstöðin skoðuð . Nefdarmenn ræddu við Sylvíu Björk Kristjánsdóttur , sem kemur til sem forstöðumaður félagsmiðstöðvarinnar . Málin rædd og ákveðið að halda áfram með umræðuna á næsta fundi .